google/wiki40b huggingface dataset:
Kjeller (Akershus)

Kjeller er et tettbebygd sted utenfor Lillestrøm i Skedsmo kommune i Akershus. Stedet er en del av tettstedet Oslo. På Kjeller ligger også Åråsen, hjemmebane for fotballklubben Lillestrøm og landets første flyplass Kjeller flyplass.

Historie

Kjeller var Norges første flyplass (1912), som etter hvert ble en viktig militær flyplass (særlig bygget opp under andre verdenskrig). Luftforsvarets flytekniske skole ble opprettet her i 1946, og senere flyttet til Kjevik. I 1955 ble Luftforsvarets Forsyningskommando (LFK) opprettet her. LFK gikk i 2001 inn i Forsvarets logistikkorganisasjon (FLO). I dag huser Kjeller deler av FLOs avdelinger Forsyning og IKT. Avdelingen FLO Luftkapasiteter, som er tillagt fagmyndighetsrollen for militær luftfart i Norge, er i sin helhet lokalisert til Kjeller. Sjef FLO Luftkapasiteter innehar også funksjonen plasskommandant for Kjeller flyplass.
NORSAR på Kjeller var det stedet i Norge og først i Europa (20 minutter før London, sies det med glimt i øyet) som ble koblet til ARPANET – forløperen til internett.

Fremtidsutsikter

Det har vært vurdert om Luftforsvarets Hovedverksted Kjeller skulle flyttes til Gardermoen, og Forsvaret avhende flyplassen, noe som har ført til høylytte protester fra privatflyvere som har Kjeller som base (landets største konsentrasjon av private og klubbeide småfly). Det ser ikke ut til at dette vil skje med det første.
Skedsmo kommune har de senere årene hatt en kraftig folkevekst, med utbygging av ikke-forskningrelatert aktivitet på Kjeller som en følge av dette. Det er bygd nye boliger og en ny grunnskole på Kjeller og Forsvaret har satt igang med videre utbygging. Det er planlagt et nytt og større boligfelt på områder som tidligere var tiltenkt utvidelse av forskningsaktiviteten.
H. B. Robinson kjernekraftverk

H. B. Robinson kjernekraftverk er et kjernekraftverk som produserer elektrisk kraft ved byen Hartsville i Darlington County, i det sørøstlige hjørnet av delstaten Sør-Carolina i USA. Kjernekraftverkets nåværende reaktor ble godkjent for igangsetting i 1970. Installert maksimal effekt i 2009 er brutto 745 MW, netto effekt 710 MW mens årsproduksjonen i 2007 var på om lag 5,74 TWh elektrisk kraft.
Anlegget eies av Entergy Nuclear. Det har en reaktor som er i operativ drift. Etter dagens konsesjoner skal reaktorens produksjon opphøre i 2030.
Llyfr Gwyn Rhydderch

Llyfr Gwyn Rhydderch eller Rhydderchs hvite bok er et av de mest bemerkelsesverdige og feirete av walisiske manuskripter fra middelalderen. Det er skrevet på midten av 1300-tallet og er en av de tidligste samlingene av walisisk prosatekster, skjønt det inneholder også noen eksempler på tidlig walisisk poesi. Det er nå en del av samlingen til Det nasjonale bibliotek i Wales.
Det som opprinnelig var ett manuskript er nå bundet inn som to bind og er kjent som «Peniarth MS 4» og «Peniarth MS 5». Førstnevnte inneholder walisiske fortellinger som nå kollektivt er kjent som Mabinogion, og sistnevnte (den første delen av det opprinnelige manuskriptet) inneholder religiøse tekster på walisisk, de fleste oversatt fra latin.
Den hvite boken ble skrevet av og kopiert på midten av 1300-tallet, mest sannsynlig for Rhydderch ab Ieuan Llwyd (ca. 1325–1400) fra Parcrhydderch i kirkesognet Llangeitho i Ceredigion. Rhydderch, som kom fra en familie med en lang tradisjon av å støtte litteraturen, hadde en stilling under den engelske kronen, men var også i seg selv en autoritet på lokal walisisk lov. Hendene til fem skriverne har blitt identifisert i manuskriptet og de arbeidet mest sannsynlig i klosteret Strata Florida Abbey, ikke langt fra Rhydderchs hjem.
Lavfly

Utseende

Middelsstore (vingespenn 24 – 34 mm), forholdsvis slanke nattfly. Forvingene er avrundet trekantede og forholdsvis smale, gråspraglete, ofte med et lett grønnskjær. Bakvingene er vanligvis bleke med en silkeaktig glans.

Levevis

Larvene lever på lav, særlig slike som vokser på trær. Skjegglavflyet (Victrix umovii) er knyttet til skjegglav. Larveutviklingen kan ta to år. De fleste lavflyene er sjeldne, og de er sannsynligvis truet av intensivt skogbruk som fjerner gamle, lavovergrodde trær.
Indre Billefjord (fjord)

Indre Billefjord (nordsamisk: Billávuotna, finsk: Pillavuono) er en arm av Porsangerfjorden i Porsanger kommune i Finnmark. Fjorden strekker seg fire kilometer sørvestover til bygda med samme navn i enden av fjorden. Den har innløp mellom Kovasholmen i nord og Ránobákti i sør og ligger på sørsiden av nesset Klubben (nordsamisk: Kluppenjárga). Ytterst i fjorden ligger øya Billásullot.
Fjorden er 91 meter på det dypeste, helt ytterst i fjorden. Den indre delen av fjorden er langgrunn.
E6 går langs nordvestsiden av fjorden.
Vasomotorisk

Vasomotor  refererer til effekter på en blodåre som endrer blodårens diameter.
Mer spesifikt kan effekten være vasodilasjon eller vasokonstriksjon.
Oscar for beste scenografi

Oscar for beste scenografi (eller også beste produksjonsdesign) er en Oscar-pris som hvert år blir gitt til filmer med den beste scenografien. På engelsk het Oscar-kategorien Best Art Direction fram til den 85. Oscar-utdelingen i 2012, da den fikk nytt navn: Best Production Design. På grunn av denne endringen fikk også scenografiavdelingen ved Academy of Motion Picture Arts and Sciences (AMPAS) ny tittel. Siden 1947 har prisen både gått til art directors og scenedekoratører.
I listen under er filmene nevnt med sitt utgivelsesår. Oscar-utdelingen blir holdt i det påfølgende året.
Tu (folk)

Tu (egenbetegnelse: Monguor; kinesisk: 土族, pinyin: Tǔzú) er en av de 55 offisielt anerkjente nasjonale minoriteter i Folkerepublikken Kina. De bor for det meste i provinsene Qinghai og Gansu.
Av de 241.198 tu (folketellingen 2000) taler om lag halvparten språket tu 土族語, også kalt mangghuer. Det har to dialekter: Huzhu 互助 og Minhe 民和. Rundt 5000 tu i Tongren taker derimot bonan 保安語. Alle de øvrige benytter kinesisk eller tibetansk i det daglige.
Siden 1980-årene har man forsøksvis innført en moderne tu-skrift som tar utgangspunkt i det latinske alfabet.
Tu-språket tilhører de sørøstlige mongolske språk og er tettere beslektet med språkene bonan, dongxiang og daur enn det er med mongolsk. Huzhu-dialekten er sterkt påvirket av tibetansk.
Tufolket er tilhengere av den tibetanske buddhisme (lamaismen).
Albert Ballin

Liv og virke

Han ble født i en jødisk middelklassefamilie i Hamburg. Foreldrene var innvandret fra Danmark. Ballin var en av de mest betydningsfulle troende jøder i det tyske monarkiet, og en ivrig tysk patriot.
Før første verdenskrig startet stadig flere rederier å anskaffe cruiseskip til sine flåter.
Ballin pleiet personlig omgang med keiseren, og forsøkte å megle frem en overenskomst mellom England og Tyskland før utbruddet av første verdenskrig. Han var redd for å miste sine skip under eventuelle fiendtligheter til sjøs. Ballin ville ha en ordning der tyske og britiske passasjerskip skulle fortsette å kappes om å bli de beste passasjerbefraktere over Atlanterhavet, men at de ikke skulle konkurrere på det militære maritime område. Særlig realistisk var ikke denne planen. Utbruddet av krigen gjorde ham dypt desillusjonert og de siste årene av sitt liv så han sitt verk ødelagt over hele verden.
Redselen for ødeleggelsen - eller konfiskering - av hans livsverk av Hamburg-Amerika-linjeskip, kan ha bidratt til at Ballin tok en overdose sovetabletter to dager før krigsslutt, samme dag som keiseren bekjentgjorde sin abdikasjon.
Ballins anelser slo inn: Rederiets flaggskip, de tre SS Imperator, SS Vaterland og SS Bismarck ble avstått som krigsbytte til Storbritannia og USA.
SS «Albert Ballin» var oppkalt til ære for ham, og det samme er gaten Ballindamm i Hamburg.
Orkdalen (valgkrets)

Orkedalen (moderne skrivemåte: Orkdalen) var en valgkrets i Søndre Trondhjems amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Orkedalen valgte således én representant og én personlig vararepresentant.
Valgkretsen Orkedalen bestod av herredene Orkdal, Meldal, Rennebu, Oppdal, Skaun, Børsa og Geitastrand med rundt 20 000 innbyggere og 10 000 stemmeberettigede etter innføringen av kvinnelig stemmerett.
Grunnkretser i Horten kommune

Grunnkretser i Horten kommune er delområder og grunnkretser som seksjonerer Horten kommune, Vestfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Gesta Romanorum

Gesta Romanorum («romernes bedrifter») er en anonym samling av fortellinger på latin fra senmiddelalderen.
Innholdet i Gesta Romanorum varierer i de forskjellige håndskriftene, og utgjør inntil 240 eksemplariske fortellinger med en tilføyd moraliserende tolkning. Denne tolkningen er allegorisk, idet forfatteren tyder fortellingen innenfor rammen av den kristne dyds- og syndelæren, og forklarer hvordan leseren kan dra nytte av fortellingen for sitt eget liv.
Tittelen Gesta Romanorum («romernes bedrifter») er ikke helt treffende, siden mange av fortellingene stammer fra gresk, bibelsk eller østlig tradisjon.
Gesta Romanorum inneholder et stort mangfold av temaer og fortellinger, som åpenbart er samlet inn fra mange forskjellige kilder: Antikke myter står ved siden av bibelske fortellinger, kristne helgenlegender, fabler og så videre.

Historie

Den anonyme samlingen ble trolig skrevet på latin mot slutten av 1200-tallet eller begynnelsen av 1300-tallet. Samlingen ble svært populær og ble oversatt og senere trykt på nesten alle europeiske språk. Mange forfattere helt siden Boccaccio har brukt stoff fra Gesta Romanorum i sine egne fortellinger. Blant de mest berømte eksemplene er William Shakespeare, Gotthold Ephraim Lessing, Friedrich Schiller og Thomas Mann.
Bernard Lonergan

Studier

Lonergan trådte inn i jesuittordenen i 1922 og avla kandidateksamen i filosofi ved Heythrop College i London i 1929. Fire år etter, i 1933, ble han presteviet. Kort tid deretter reiste han til Roma for fordypningsstudier i Thomas av Aquinos filosofi og teologi. Lonergan disputerte i mai 1940 ved Gregoriana på en avhandling om nåden, Gratia Operans: A Study of the Speculative Development in the Writings of St. Thomas of Aquinas.

Verk og innflytelse

Etter å ha vendt tilbake fra Roma utga Lonergan fire artikler om Thomas av Aquino som skulle få stor innflytelse på oppfatningen av Thomas' tanker omkring kunnskap og erkjennelse.
Mellom 1949 og 1953 skrev Lonergan sitt hovedverk Insight: A Study of Human Understanding, som imidlertid ikke ble publisert før i 1957. I Insight forsøker han å bringe klarhet om hvordan viten og innsikt oppstår hos mennesket. Lonergan ser det som sin oppgave å etablere en metodologi omkring erfaring, kunnskapsprosesser og teologisk refleksjon, og presenterer GEM (Generalized Empirical Method, generell empirisk metode), som utgår fra strømningen transcendental thomisme, grunnlagt av den belgiske jesuitten Joseph Maréchal. Lonergan beskriver GEM som kritisk realisme. Med realisme mener han at vi foretar vurderinger av blant annet fakta som aspirerer til objektivitetskrav, med kritisk mener han at vi gir form til vår kunnskap og våre vurderinger av omverdenen ved å forholde oss kritiske overfor vår egen bevissthet. Det sistnevnte går tilbake på kantianske tanker.
Høyere revisorstudium

Høyere revisorstudium er en betegnelse på et studium som fører frem til tittelen statsautorisert revisor, forutsatt at alle kriterier fastsatt av Kredittilsynet er oppfylt. Fra høsten 2005 tilbys studiet som masterstudium (master i regnskap og revisjon) ved Norges Handelshøyskole i Bergen og Handelshøyskolen BI i Sandvika.
Cold Spring

Cold Spring er et uavhengig plateselskap fra Northamptonshire i England, etablert i 1990 av Justin Mitchell. De har spesialisert seg i ambient og støymusikk. De representerer for det meste artister fra Russland, Kina, Japan og Polen.
Cecilie Fiskerstrand

Karriere

Fiskerstrand begynte sin karriere i Langevåg. I 2014 gikk hun over til førstedivisjonsklubben Fortuna Ålesund, hvor hun spilte både på U19-laget og på seniorlaget. Samme år gikk hun over til toppserielaget Stabæk. I desember 2015 meldte hun overgang til LSK.

Internasjonal karriere

17. januar 2014 fikk hun sin første internasjonale kamp med seniorlandslaget i en kamp mot England i La Manga, Spania. Andre gang var nesten et år senere, igjen i La Manga der hun ble byttet inn for veteranen Ingrid Hjelmseth, 15. januar 2015. I mars 2015 var hun med i Algarve Cup. I mai 2015 ble hun som den yngste norske spilleren tatt ut til fotball-VM 2015 i Canada.
The Landfall

The Landfall er et musikkalbum med Kai Eide og Doni Cargo, utgitt i 2010.
Ladder 49

Priser

Filmen har fått priser som :Teen Choice Awards og BMI Film Music Award.
Śūnyatā

Śūnyatā (sanskrit; pali: suññatā) er et ord som kan betyr tomhet, åpenhet eller romslighet. I buddhismen er det et begrep med mange betydninger, avhengig av dets doktrinære sammenheng. Innenfor theravada, refererer suññatā ofte til Anatman eller ikke-selv. I prajnaparamita brukes ordet til beskrive at fenomenene er tomme, i den forstand at de er konseptuelle og mentale konstruksjoner.
Arco Vara

Arco Vara er et estisk selskap som driver eiendomsforvaltning og -utvikling. Selskapet er børsnotert i Tallinn og har hovedkvarter der.
I 2007–08 hadde selskapet en årsomsetning på 42,2 mill euro.
Hohensalzburg

Hohensalzburg er en borg i Salzburg. Den ligger på høyden Festungsberg over byen. Dette er Europas største festningsanlegg fra det 11. århundre, den største bevarte borgen i Mellom-Europa, og med 950 000 besøkende årlig er den Østerrikes best besøkte severdighet utenfor Wien.
Volvo 700

Volvo 740

700-serien var en plattform fra Volvo som tre forskjellige varianter var basert på. Den ble introdusert i 1984 som et mer «folkelig» alternativ til den meget luksuriøse 760 GLE, som hadde blitt vist 2 år tidligere.
Den siste 740 rullet av båndet i 1992. Da hadde Volvos nye 900 serie (940/960) allerede vært produsert i et antall måneder.
Mye av teknikken og motor-programmet ble tildels videreført fra 700-serien, men det ble gjort enkelte forbedringer, og med Volvo 960, kunne man igjen stolt presentere en sekssylindret rekkemotor, en motor som skulle være med helt til S90/V90 gikk ut av produksjon i 1998, og som senere har blitt videreutviklet til dagens Volvo S80 blant andre.
Modellen ble produsert i Volvos Torslanda-anlegg utenfor Göteborg sentrum, der ble også alle 760 karosseriene laget, lakkert, før de senere ble sendt med tog til Volvos fabrikk for 760, Kalmar-fabrikken.

Motor

I 740 var det vanlig med en 2,3 liters firesylindret motor med åtte og seksten ventiler. Det forekom en rekke utgaver basert på 2.0 og 2.3 liters motorene, men også 2.4 liters volum forekom i diesel-utgaven.

Volvo 760

Volvo 760 var luksusutgaven av Volvo 740 og ble produsert i Sverige på fabrikken i Kalmar.

Motor

Volvo 760 ble blant annet levert med følgende motoralternativer:

Volvo 780

Volvo 780 Bertone ble introdusert i 1985.
Volvo 780 Bertone var en todørs coupé og ble produsert i 8 518 eksemplarer. Den ble satt sammen på Bertone-fabrikken i Italia.

Motor

Flere ulike motorer har sittet i Volvo 780.
Robert Borden

Første verdenskrig

Som canadisk statsminister under første verdenskrig forvandlet Borden sin regjering til en krigsregjering, han fikk igjennom War Measures Act i 1914. Borden lovet at Canada skulle stille en halv million soldater. Imidlertid tok vervingsiveren kjapt slutt når canadierne forsto at det ikke kom til å komme noen rask slutt på krigen. Bordens vilje til å møte sitt løfte til de allierte ledet til Military Service Act og vernepliktskrisen i 1917 som splittet landet mellom de engelskspråklige og franskspråklige. Den upopulære vernepliktssaken kunne betydd slutten for Bordens regjering under valget i 1917, men med støtte fra størsteparten av det liberale partiet (med unntak av Wilfrid Laurier) skapte han en koalisjonsregjering.
Krigsinnsatsen gjorde Canada i stand til å etablere seg som en uavhengig stat. Borden ville ha en egen canadisk hær, enn at canadiske soldater skulle bli splittet opp og tildelt britiske divisjoner. Sam Hughes, ministeren for heimevernet, etablerte og trente egne canadiske divisjoner og Arthur Currie var den militære lederen av et eget canadisk armékorps, riktignok under britisk overkommando. De canadiske styrkene fikk ord på seg å være noen av de beste soldatene de allierte hadde og deltok ved slag som Somme, Ypres, Passchendaele og spesielt slaget om Vimyhøyden.

Borden og canadisk uavhengighet

Utenriks spilte Borden en alvorlig rolle i å forvandle det britiske imperiet om til et partnerskap av likeverdige stater, Samveldet av nasjoner. Borden introduserte også den første canadiske inntektsskatten, som egentlig var ment å være midlertidig.
Overbevist om at Canada hadde blitt en egen nasjon gjennom sin innsats på slagmarken i Europa, krevde Borden at Canada skulle ha sitt eget sete under fredsforhandlingene i Paris. Dette forslaget ble motarbeidet, ikke bare av Storbritannia, men også av USA som så på det som en ekstra stemme til Storbritannia. Borden gjorde det klart at Canada hadde lidd større tap enn USA under krigen og det burde gi dem representasjon. Den britiske statsministeren David Lloyd George gav til slutt etter og overtalte de motvillige amerikanere til å akseptere egne canadiske, australske, newzealandske og sørafrikanske delegasjoner. Ikke bare resulterte dette i egen delegasjon til fredsforhandlingene, men det gjorde at dominionene kunne signere Versaillestraktaten separat og få separate medlemskap i folkeforbundet.
Niantic

Historie

Niantic oppstod ut ifra Keyhole i 2010, som var et lite prosjekt under Google. Keyhole inc. ble grunnlagt i 2001 og var pioneren i utviklingen av programvare som spesialiserer seg i GEO-spesialvisualisere programmer. Et av programmene til Keyhole er Google Earth. Google kjøpte opp Keyhole i 2004 for 35 millioner dollar. Niantics første prosjekter var Field trip og Ingress. Field trip ble gitt ut i 2012 og er en mobil-app som kan lokalisere plasser i hele verden. Ingress ble lansert i oktober 2013 og er en videreutvikling av Field trip. Her kan mennesker ta kontroll over for eksempler en figur, et byggverk eller et større område. I Ingress forventes det at spillere beveger seg ut at hjemmet for å okkupere en plass i sitt nærmiljø. Ingress var det første spillet som blander fiksjon med virkeligheten på et så høyt nivå. Ingress har blitt lastet ned over 14 millioner ganger i over 200 land. Målet til Nitanic har alltid vært å «blande» moderne teknologi med virkeligheten. De to første programmene til Niantic baserer seg på finne nye interessante plasser. Det finnes veldig stor påvirkning og erfaring av de to på den størst suksessen Pokémon Go. Siden firmaet nå hadde frigjort seg fra Google, måtte de finne nye investorer. Nintendo og The Pokemon Company ble de nye investorene til Niantics prosjekt. 9. september 2015 ga Nitanic ut den først reklamefilmen som viste frem Pokémon Go.

Pokémon Go

Pokémon Go hadde ikke brukt mye ressurser på reklamering av spillet, men publikum viste stor engasjement for spillet selv før lanseringen. Før publikasjonen var det flere som forsøkte å spille ulovlig – det første til mange blokkerte spillere før den offentlig åpning av Pokémon Go. Pokémon Go hadde sitt toppunkt og var et stort fenomen sommeren 2016. Pokémon Go har fått over 50 millioner njedlastinger etter bare 3 måneder.
U23-søramerikamesterskapet i friidrett

U23-søramerikamesterskapet i friidrett (Campeonatos Sudamericanos de Atletismo de Sub-23) er det offisielle mesterskapet i friidrett for U23-utøvere. Mesterskapet er for land som er medlem av det søramerikanske friidrettsforbundet (CONSUDATLE). I 2006 og 2010 ble mesterskapet arrangert som en del av Søramerikalekene.
Khoresm

Khoresm, eller Khorasmia (farsi: خوارزم) er navnet på et stort oaseområde på Amu-Darjas elvedelta, i det vestre Sentral-Asia. Området grenser i nord mot (den tidligere) Aralsjøen, øst mot Kysylkum-ørkenen, sør mot Karakum-ørkenen, og vest mot Ustjurt-platået. Området var senter for den iranske khoresmiske sivilisasjonen, og en rekke kongeriker som Perserriket, hvis hovedstad var (foruten andre) Kath, Gurganj (dagens Köneürgenç) og – fra 1500-tallet – Khiva. I dag er Khoresm delt mellom Usbekistan, Kasakhstan, og Turkmenistan.

Navn

Khoresm har vært kjent ved mange navn oppigjennom historien, blant annet gresk Χορασμία – Khorasmia. Andre varianter og transkripsjoner (hovedsakelig brukt på engelsk) er Chorasmia, Khwarezm, Khwarezmia, Khwarizm, Khwarazm, Khorezm, Khorasam, Kharazm, Harezm, Horezm, og Chorezm.
På avestisk er navnet Xvairizem, på gammelpersisk Huwarazmish, på moderne persisk خوارزم – Khwārazm, på arabisk خوارزم – Khuwārizm, på gammelkinesisk *qʰaljɯʔmriɡ (呼似密), på moderne kinesisk Huālázǐmó (花剌子模), på kasakhisk Хорезм – Xorezm, på usbekisk Xorazm, på turkmensk Horezm, på tyrkisk Harezm, og Herodots greske Χορασίμα – Khorasíma.

Etymologi

Den arabiske geografen Yaqut al-Hamawi skrev i sitt verk Muʿǧam al-buldan at navnet var et persisk sammensatt ord fra khwar (خوار) og razm (رزم), som refererte til overfloden av stekt fisk som hovedmåltidet til folkene i området.
Clifford Edmund Bosworth derimot mener det persiske navnet består av xor (خور – «solen») og zam (زم – «jord», «land»), som gir betydningen «landet hvorfra solen står opp», selv om den samme etymologien også gis for Khurasan. Et annet synspunkt er at det iranske sammensatte ordet kommer av «lavland», fra kh(w)ar – «lav», og zam – «land». Khoresm er det lavest liggende området i Sentral-Asia (bortsett fra Det kaspiske hav i vest), og ligger på Amu-Darjas elvedelta på Aralsjøens sørkyst. Forskjellige former som khwar, khar, khor og hor er ofte brukt rundt om Den persiske gulfen til å bety mudderflater, marskland eller tidevannsbukter (for eksempel Khor Musa, Khor Abdallah, Hor al-Azim, Hor al-Himar, osv.)
Navnet fremtrer også i akamenidiske inskripsjoner som Huvarazmish, som erklæres å være del av Perserriket.
Noen av de tidlige forskere mente Khoresm var det samme som gamle avestiske tekster refererer til som Airyanem Vaejah (Ariyaneh Waeje; senere mellompersisk Iran vij). Disse kildene hevder at Köneürgenç, som var hovedstad i oldtidens Khoresm i mange år, faktisk var Ourva, Ahura Mazdas åttende land nevnt i pahlaviteksten Videvdad. Michael Witzel derimot, en forsker på tidlig indoeuropeisk historie, mener at Airyanem Vaejah lå i det som er dagens Afghanistan, hvorav de nordre områder var del av oldtidens Khoresm, og Stor-Khorasan. Andre er uenige derimot. Historiker Elton L. Daniel av University of Hawaii mener Khoresm er den «mest sannsynlige beliggenheten» som samsvarer med avestanernes opprinnelige hjem, og Dehkhoda kaller Khoresm «arierstammens vugge» (مهد قوم آریا).
Polyaromatiserte hydrokarboner

Polyaromatiserte hydrokarboner (PAH) består av mange forskjellige stoffer og dannes ved all ufullstendig forbrenning av organisk materiale som olje, kull og ved. Stoffene er store forbindelser og består av ringer med karbon. Flere av stoffene som dannes er kreftfremkallende.
Orizabus

Utseende

Middelsstore (10–20 millimeter), kraftige, litt avlange, glinsende svarte biller. Hannene mangler horn på hodet men har gjerne en spiss knøl. Slekten kan kjennes på at clypeus («overleppen») har en tverrlist rett bak forkanten, og at leggene (tibiae) på forbeina er flatt utvidete (nærmest skjeformede) uten eller med utydelige tenner langs ytterkanten. Dekkvingene har dype lengdestriper.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter. Disse billene lever for det meste i tørre fjellområder. De voksne billene er nattaktive.

Utbredelse

Slekten er utbredt hovdesakelig i Mexico, og er oppkalt etter byen Orizaba, men for fem av artene strekker utbredelsen seg inn i det sørlige USA , og i alle fall én går sør til Honduras.